በእነ መላኩ ፈንታ መዝገብ ላይ የመብት ጥያቄ ለመስማት ቀጠሮ ተያዘ
 በእነ መላኩ ፈንታ እና ገብረዋህድ ወልደጊዮርጊስን ጨምሮ 45 በሚሆኑ ተከሳሾች ላይ የተመሰረተውን ክስ አሰምቶ የመብት ጥያቄዎቻቸውን ለመከተታል የተያዘው ቀጠሮ ለጥቅምት ወር ተሸጋገረ።የፌደራሉ ከፍተኛ ፍርድ ቤት ተረኛ ችሎት በትናንቱ ውሎው ግለሰቦቹ ላይ ክስ ተመስርቷል መባሉን ተከትሎ ጠበቆቻቸው ክሱ  ደርሶን አንቀጹን ተመልክተን የመብት ጥያቄ እንድናቀርብ  ይደረግ ብለው ባመለከቱት መሰረት ነው ለዛሬ በይደር የተያዘው። ተረኛ ችሎቱ ዛሬ 8ቱንም መዝገቦች በጽህፈት ቤት በመጥራት ትእዛዙን ብቻ አሰምቷል።ትእዛዙ ሁሉም መዝገቦች  ጥቅምት 4፤ 11 እና 12   2006  በፌደራሉ ከፍተኛ ፍርድቤት 15ኛ  የወንጀል ችሎት ቀርበው ክሱ እንዲነበብላቸው የሚል ነው። ክሱ ለምን አይሰጠንም እና የዋስትና ጥያቄያችን እንዴት እና መች ነው የሚስተናገደው ለሚለው የጠበቆች ጥያቄ ተረኛ ችሎቱ በጽህፈት ቤት ማመልከት ትችላለችሁ በማለት ምላሽ ሰጥቷል። የተመሰረተው ክስበሙስና ወንጀል ተጠርጥረው በቁጥጥር ስር የዋሉት በእነ አቶ መላኩ ፈንታ እና አቶ ገብረዋህድ ወልደጊዮርጊስን ጨምሮ ከ45 የሚልቁ ግለሰቦች ዛሬ ክስ ተመሰረተባቸው።የፌደራሉ የስነ ምግባርና ፀረ ሙስና ኮሚሽን አቃቤ ህግ ተከሳሾችን  በስምንት መዝገቦች ነው የከፋፈላቸው ። አቶ መላኩ ፈንታ እና አቶ ገብረዋህድ ወልደጊዮርጊስ እያንዳንዳቸው በሶስት መዝገቦች ሲከሰሱ ሌሎቹ በሁለት እና በአንድ መዝገብ ነው አቃቤ ህግ ክስ የመሰረተባቸው ።አቃቤ ህግ  በግለሰቦቹ ላይ ክስ መመስረቱን ይፋ ከማድረግ በዘለለ ለተከሳሾቹ የክስ ቻርጁን ሰጥቶ ክሱ ተነቦላቸው የመብት ጥያቄዎቻቸውን አቅርበው ክርክር  ማካሄድ ባለመቻላቸው ለችሎቱ አቤቱታ አቅርበዋል ። ችሎቱ ክስ መመስረቱን ካረጋገጠ  በኋላ  የጊዜ ቀጠሮ  መዝገብ መዘጋቱን እና ክስ  እስከሚነበብ ድረስ እስረኞቹ ባሉበት አኳኋን ይሁኑ ብሎ ማዘዙን ተከትሎ  ጠበቆች ተቃውሟቸውን አሰምተዋል።ተረኛ ችሎት ክስ ማከራከር አይችሉም በሚል አሰራር  ለወደፊት ክሶቹ የተመሩላቸው 1ኛ እና 15 ችሎቶች ናቸው ይህንን ስራ ማከናወን  የሚችሉት ተብሏል። ነገር ግን ተከሳሾቹ ያቀረቡትን የዋስትና ጥያቄ  ነገ  የሚሰየመው ተረኛ ችሎት  ሳያከራክር የተከሰሱበትን አንቀጽ እየጠቀሰ ጥያቄውን ሊያስተናግድ ወይም ከዚያም በዘለለ አኳኋን ችሎቱን ያስቀጥላል ተብሎ ነው የሚጠበቀው ።ሶስት ተጠርጣሪዎች ብቻ ከነበሩበት ከታደሰ ጥጋቡ መዝገብ አቃቤ ህግ የኢትዮዽያ ገቢዎች እና ጉሙሩክ ባለስልጣን  የስራ ክፍሎችን ሲመሩ የነበሩት ንጉሴ ክብረት እና ምሳሌ ወልደስላሴን እንዲሁም ፥ በአምባውሰገድ አብርሃ መዝገብ ደግሞ ጌታቸው አሰፋ የተባሉ ተጠርጣሪዎችን አቃቤ ህግ አልከሳቸውም በማለቱ ከእስር ተፈተዋል ።በሌላ በኩል  ከባለሃበቶቹ አቶ ምህረተአብ አብርሃ ፣ አቶ ፍጹም ገብረመድህን አቶ በእግዚአብሄር አለበል  እና አቶ ተክለአብ ዘርዓብሩክ ሲካሄድባቸው የነበረው የኩባንያዎቻቸው ኦዲት ስራ ባለመጠናቀቁ በድጋሚ የ14 ቀን የጊዜ ቀጠሮ ተጠይቆባቸዋል። እነዚህ ተጠርጣሪዎች ክስ የሚመሰረትባቸው ምርመራው ከተጠናቀቀ በኋላ መሆኑ ነው የተገለጸው ።በኦሮሚያ ልዩ ዞን በምህንድስና ሙያ ተቀጥሮ ይሰራ የነበረው ሙሌ ጋሻው የተባለ ግለሰብ  ሲሰራ በነበረበት የኦሮሚያ ክልል  ጉዳዩ እንዲታይ  አቃቤ ህግ  ለፍርድቤቱ  የኦሮሚያ ክልል ስነ ምግባርና ጸረ ሙስና ኮምሽን እንዲታዘዝለት አመልክቷል ። አቤቱታ የቀረበለት የፌደራሉ ከፍተኛ ፍርድቤት ተረኛ ችሎት   ከተጠርጣሪዎች የቀረበውን የዋስትና ጥያቄ ሳይቀበል በባለሃብቶቹ ላይ የተጠየቀው የጊዜ ቀጠሮውን ከ15 ቀን ወደ  8 ቀን ዝቅ በማድረግ ለጷጉሜ 1 ተለዋጭ ቀጠሮ ይዟል። (ኤፍ ቢ ሲ)